# Três Passos

Três Passos és un municipi brasiler de l'estat de Rio Grande do Sul.
Està situat en una latitud de 27º27'20" sud i una longitud de 53º55'55" Oest, situat a una altura de 451 metres sobre el nivell de la mar. Ocupa una superfície de 273,86 km². La seva població segons el cens de 2010 era de 23.965 habitants.

## Història

L'any 1879, és construïda pel Coronel Diniz Dias, Baró de São Jacó, la Colònia Militar de l'Alt Uruguai. En aquesta època, l'Imperi del Brasil pretenia reafirmar-se com l'amo de les terres meridionals, disputades per la veïna Argentina, en el mateix marc de les antigues missions jesuítiques.
La colònia tenia com a funció custodiar les terres del nord-oest de l'estat i vigilar el territori i la Picada Geral, la carretera que la unia amb el municipi de Palmeira das Missões.
A 35 quilòmetres de la Colònia, va ser construït el 1882, una fortalesa que tenia com a objectiu protegir la precària carretera. Aquest lloc va ser triat per comptar amb tres pous d'aigua potable que servien com a subministrament per a homes i animals. Anomenat Pouso dos três passos ("Pou de les tres passes"), en aquest lloc sorgiria anys després la població actual.
En les terres pròximes als pous, va anar formant-se un poblat, atret per la fertilitat de la terra, el bon clima per a l'agricultura, així com la distribució i comercialització de terres a bon preu. El 28 de desembre de 1944, pel decret llei núm. 716, va ser creat formalment el 92è municipi de l'estat de Rio Grande do Sul: Três Passos.
La regió va rebre una gran quantitat de migrants centreeuropeus. A Três Passos s'instal·laren diverses famílies provinents del sud-oest d'Alemanya, que incorporaren el dialecte hunsrückisch a la seva nova vida al Brasil. La seva parla encara perdura i és considerada Patrimoni Cultural de Rio Grande do Sul.
* Els ipés predominen a la ciutat.
* Església principal de Três Passos.
* Torre de l'església.

## Referències

* ↑ «Três Passos» (en portuguès brasiler). [[IBGE[[. Arxivat de l'original el 2022-04-17. [Consulta: 31 gener 2022].
* ↑ Dicionário biográfico de Minas Gerais: período republicano, 1889/1991 (en portuguès brasiler). Assembléia Legislativa do Estado de Minas Gerais, 1995. ISBN 978-85-85157-02-9. Arxivat 2024-05-20 a Wayback Machine.
* ↑ «DECRETO - 7221 de 14/03/1879» (en portuguès brasiler). Senado do Brasil, 23-08-2017. Arxivat de l'original el 2017-08-23. [Consulta: 31 gener 2022].
* ↑ «Capital da região Celeiro, Três Passos celebra hoje os seus 76 anos» (en portuguès brasiler). Radio Alto Uurguai, 28-12-2020. Arxivat de l'original el 2022-01-31. [Consulta: 31 gener 2022].
* ↑ «História do Município» (en portuguès brasiler). Câmara Municipal de Três Passos - RS. Arxivat de l'original el 2024-05-20. [Consulta: 31 gener 2022].
* ↑ «Decreto Lei 716 de 1944» (en portuguès brasiler). Câmara de Tres Passos, 29-12-1944. Arxivat de l'original el 2022-01-31. [Consulta: 31 gener 2022].
* ↑ Altenhofen, Cléo Vilson. Hunsrückisch in Rio Grande do Sul : ein Beitrag zur Beschreibung einer deutschbrasilianischen Dialektvarietät im Kontakt mit dem Portugiesischen. Stuttgart: F. Steiner, 1996. ISBN 3-515-06776-0. Arxivat 2024-05-20 a Wayback Machine.
* ↑ «LEI N.º 14.061» (en portuguès brasiler). ESTADO DO RIO GRANDE DO SUL. ASSEMBLEIA LEGISLATIVA, 23-07-2012. Arxivat de l'original el 2019-03-30. [Consulta: 31 gener 2022].